Na temelju članka 30. Statuta Općine Koprivnički Bregi («Službeni glasnik Koprivničko-križevačke županije» broj 6/13, 3/18, 6/20, 5/21. i 8/21. – pročišćeni tekst), Općinsko vijeće Općine Koprivnički Bregi na 15. sjednici održanoj 21. prosinca 2022. donijelo je
ODLUKU
o izmjeni i dopuni Odluke

o sufinanciranju troškova boravka djece 
s područja Općine Koprivnički Bregi

u dječjem vrtiću za djecu s teškoćama u razvoju 

pri COOR „Podravsko sunce“ 
Članak 1.


U Odluci o sufinanciranju troškova boravka djece s područja Općine Koprivnički Bregi u dječjem vrtiću za djecu s teškoćama u razvoju pri COOR „Podravsko sunce“ KLASA: 601-01/21-01/04, URBROJ: 2137/08-21-1 od 16. studenoga 2021. godine (u daljnjem tekstu: Odluka), članak 2., stavak 1. mijenja se i glasi: 


„Mjesečna cijena programa odgoja i  naobrazbe – cjelodnevnog/poludnevnog boravka po upisanom djetetu u Dječjem vrtiću „Tratinčica“ Koprivnica (u daljnjem tekstu: ekonomska cijena) utvrđuje Upravno vijeće ili drugo kolegijalno tijelo Vrtića uz prethodnu suglasnost gradonačelnika Grada Koprivnice.“


U istom članku, stavku 3. iza „500,00 kn“ dodaje se „/66,36 eura prema fiksnom tečaju konverzije 7,53450“.

Članak 2.

Ova Odluka stupa na snagu danom donošenja, primjenjuje se počevši od mjeseca prosinca 2022. godine, a objavit će se na oglasnoj ploči Općine Koprivnički Bregi i na stranicama www.koprivnički-bregi.hr.

